אסף רהט, מהסדרה: **תל אביב בוערת** (1), 2019 טכניקה מעורבת על מגזרות נייר

Assaf Rahat, from the series: **Burning Tel Aviv**, 2019, mixed media on cutout paper

במיצב הציורי: "תל אביב בוערת" מצייר **אסף רהט** ציורים "יצריים", אקספרסיביים, עם יצורים מכונפים ומרובי עיניים, שמעלים לתודעה את הפחדים האנושיים ונותנים לגיטימציה למפלצות פנימיות לצוץ ולצוף. דמויות מסיפורי ילדים מוכרים (הכלבלב פלוטו מקיבוץ מגידו, עם המבט הפעור התמים), מלאכים ומפלצות, הופכים לגיבורי ציוריו. מפתיעים, מצחיקים ומסקרנים, עולים מהתת מודע הקולקטיבי שלנו כישראלים וכבני תרבות אוניברסלית גם יחד. העיר תל אביב נוכחת במאבק האדיר המתחולל בין גרמי הטבע: גלי צונאמי, אש ושריפה אדירה מאיימים לכלותה. אפוקליפסה של מים ואש, כוחות טבע ובני אנוש, עולם רוחני של מעלה ועולם ארצי וגשמי של מטה, מאבק אדירים המתחולל סביב ומעל בתי העיר.